Enkele oorlewendes ná vliegtuig neerstort | Maroela Media
Enkele oorlewendes ná vliegtuig neerstort
Die wrak van die vliegtuig. Foto: @AndresFelipe/Twitter
Ses mense het oorleef ná ŉ vliegtuig in Colombia neergestort het.
Die omvang van die oorlewendes se beserings was egter nie onmiddellik bekend nie. Dit is intussen wel bevestig daar was 72 passasiers en nege bemanningslede aan boord die vliegtuig toe dit naby die dorpie La Union neergestort het.
Die vliegtuig het lede van ŉ Brasiliaanse sokkerklub van Bolivië na Medellin vervoer. Die presiese oorsaak van die ongeluk is nog nie bekend nie, maar volgens sekere berigte was dit moontlik weens gure weer.
Daar is radarkontak met die vliegtuig, ŉ British Aerospace 146, verloor nadat dit naby die dorpie La Union verbybeweeg het.
Lughawebeamptes het bevestig spelers van die Chapecoense-sokkerklub was aan boord die vliegtuig. Die span sou Woensdag teen Atletico Nacional in Medellin gespeel het.
Skok oor kindermishandelingvideo
Vliegtuig stort neer in Colombia
Ai dis vreeslik, my hart gaan uit na hulle families toe.
Baie hartseer. RIV
Dis so hartseer. Rus in Vrede en sterkte aan al die families.
Hel dis sad. God het ingegryp en weer Sy krag bewys deur 6 te spaar. Hoe wonderlik is dit nie?
Loslip · 2 jaar gelede
Wat van die mense wat dit nie gemaak het???
Was seker maar hul tyd!
Dit het intussen aan die lig gekom dat die vliegtuig uit brandstof sou raak en die loods het die lughawe beheer toring gevra om dadelik te land.Hy is landing geweier omdat ‘n ander vliegtuig met ‘n meganiese probleem voorrang om te land gehad het.Kort daarna is die vliegtuig se brandstof op en moes die loods ‘n noodlanding maak.Dis baie tragies.
Dankie, die inligting was reeds só op Maroela Media: